Diari Oficial de la Generalitat Valenciana


Sumari del DOGV 9426, del 13-09-2022 (2022/8155)

RESOLUCIÓ de 9 de setembre de 2022, de la presidenta del Consell d'Administració de l'Autoritat de Transport Metropolità de València (ATMV), per la qual s'acorda la reducció total temporal del preu d'enviament de títols personalitzats de coordinació o integració propietat de l'ATMV.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9426

Data del DOGV
:   13-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8155


Data del document
:   09-09-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * tarifa de transport

RESOLUCIÓ de 9 de setembre de 2022, de la presidenta del Consell d'Administració de l'Autoritat de Transport Metropolità de València (ATMV), per la qual s'acorda la reducció total temporal del preu d'enviament de títols personalitzats de coordinació o integració propietat de l'ATMV.  
 [2022/8155]  
Per Resolució de 2 d'agost de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la reducció parcial temporal del preu de venda al públic de determinats títols de coordinació o integració propietat de l'ATMV, es va reduir en un 30 % el preu de determinats títols.  
L'annex VII de la Resolució de 23 de gener de 2022, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València, fixa en un euro l'enviament a domicili del suport personalitzat de determinats títols de coordinació o integració.  
A fi d'afavorir l'enviament a domicili dels títols de coordinació o integració que es carreguen sobre suports personalitzats i evitar que els usuaris hagen de desplaçar-se a l'Oficina d'Atenció al Client de l'ATMV per a la recollida dels títols en suport personalitzat, en un context de major demanda de títols per les reduccions de preus dels mateixos títols, procedeix aprovar la reducció temporal total del preu de l'enviament a domicili del suport personalitzat mentre estiguen vigents les reduccions de preus aprovades per la Resolució de 2 d'agost de 2022, anteriorment citada.  
La present mesura s'adopta d'acord amb el que es preveu en l'apartat quart punts 2 i 3.b) de la Resolució de 23 de gener de 2022, que preveu les reduccions ocasionals totals o parcials dels preus per raons associades a mesures puntuals de foment i conscienciació ciutadana de la mobilitat sostenible.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, i per l'article 2.e i 8.1.c) del Decret 81/2017, de 23 de juny, del Consell, amb l'acord previ del Consell d'Administració de l'ATMV, de 8 de setembre de 2022, resolc:  
  
Primer. Objecte  
Aprovar la gratuïtat o reducció total del preu d'enviament a domicili dels suports personalitzats dels títols de coordinació o integració propietat de l'ATMV sol·licitat fins al 31 de desembre de 2022.  
  
Segon. Entrada en vigor  
La present resolució entrarà en vigor l'endemà de la seua publicació en el Diari Oficial de la Generalitat Valenciana (DOGV).  
Contra la present resolució, que posa fi a la via administrativa, de conformitat amb el que disposa l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, recurs de reposició davant el Consell d'Administració de l'ATMV, en el termini d'un mes a comptar des de l'endemà de la publicació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de setembre de 2022.- La presidenta del Consell d'Administració de l'ATMV: Rebeca Torró Soler.